**Strategiaftale 2022-2025:** Dansk Taekwondo Forbund

**Spor 1 –** Børn- og ungefastholdelse (vækst)

|  |  |  |  |  |
| --- | --- | --- | --- | --- |
| **Overordnet målsætning - beskrivelse af ønsket effekt** (Kvalitativ beskrivelse) | | | | |
| Vi har glade børn og unge der træner og konkurrerer for at have det sjovt og for at udvikle sig – som menneske og som sportsudøver. Tilbuddene til børn og unge er alderssvarende, således at børn og unge bliver mødt med det DE synes er det vigtigste for deres trivsel og udvikling.  Den øgede motivation ønsker vi bliver grundlaget for et langt og godt liv, hvor Taekwondoen bliver et naturligt tilvalg, både som barn, ung, voksen og ældre. | | | | |
| **Resultatmål** (Kvantitative mål) | | | | |
|  | **2022** | **2023** | **2024** | **2025** |
| Resultatmål 1 – ATK-tilfredshed og motivation blandt børn og unge | To baselinemålinger  - kvantitativ ved brug af quiz med klubbernes bestyrelse – her rater de hvor aldersrelateret egen klub er, andre klubber, forbundet samt UC.  - kvalitativ førmåling gennem samtaler med 30 børn og unge om deres motivation for træning, stævnedeltagelse og forbundsaktiviteter. |  | Midtvejsmålinger  -Interviews med 10 børne (7 – 12 år) deltagere ved stævner (nyt og eksisterende format).  - Interviews med 10 unge (13 – 25 år) om deres motivation for deltagelse i klub- eller forbundsaktiviteter.  Gældende for begge: Minimum fastholder samme motivationsgrad som i år 2022. | To Eftermålinger  - kvantitativ ved brug af quiz med klubbernes bestyrelse.  Forbundet scorer minimum 1,5 højere (1-10 barometer)  De andre klubber scorer minimum 1 højere (1-10) barometer  - Kvalitativ eftermåling ved brug af samtaler med 30 børn og unge, om deres motivation. (scorer minimum 1. motivationspoint højere på henholdsvis træning og stævnedeltagelse) |
| Resultatmål 2 – Fastholdelse/vækst |  | Status quo i det samlede medlemstal for målgrupperne: 7-12 år, 13-18 år og 19-25 år. i forhold til tallene fra 2022 | Samlet vækst på 3% i medlemstal for målgrupperne: 7-12 år, 13-18 år og 19-25 år. i forhold til tallene fra 2023 | Samlet vækst på 3% i medlemstal for målgrupperne: 7-12 år, 13-18 år og 19-25 år. i forhold til tallene fra 2024 |
| **Beskriv hvordan I helt konkret måler på jeres resultatmål:**  Resultatmål 1 - Quiz: Ved klubmøder afholdes en quiz, hvor tilstedeværende bestyrelsesmedlemmer og trænere vurderer hvor god; egen klub, andre klubber, UC samt forbundet lever op til gældende ATK 2.0 anbefalinger. Her vurderer hver person førnævnte fire parametre, og ud fra det laves en generel klubscore og en generel score i Dansk Taekwondo Forbund – scoren er fra 1 (dårlig) til 10 (god).  Resultatmål 1 - Interviews: I 2022 udvikles en interviewguide der har til formål at identificere udøverens motivation af de aktiviteter udøveren bliver præsenteret for i klubben og af forbundet. Interviewguiden tager udgangspunkt i motivationsteorien om selvbestemmelse (self-determination-theory).  Resultatmål 2 - fastholdelse/vækst: CFR-tallene benyttes for udvalgte målgrupper (7-12 år, 13-18 og 19-25 år) til at indikere om hovedindsatserne er med til at fastholde flere børne- og ungeudøvere. | | | | |

|  |
| --- |
| **Hovedindsatser - Beskrivelse af vejen til målene** (Kvalitativ) |
| Ny aldersrelateret konkurrencestruktur til børn og unge: Der skal udvikles en ny konkurrencestruktur, som er sjov og motiverende for børn og unge at deltage i og som bliver adfærds-katalysator for god og udviklende træning, af aldersrelaterede færdigheder, ude i klubberne. Den nye konkurrencestruktur skal favne børn og unge som; motiveres af det sociale, har sportslige ambitioner og drømme samt har lyst til at udvikle sig som menneske og træner/leder.  Konkurrencestrukturen skal implementeres således at forbundets udbudte aktiviteter lever op til anbefalingerne fra forbundet ATK 2.0. Dansk Taekwondo Forbund deltager i DIFs procesforløb om revidering af konkurrencestrukturen.  Attraktive ungemiljøer i klub og i forbund: I taekwondoen oplever vi et signifikant højere frafald af unge end man oplever i det øvrige foreningsliv. Derfor vil vi gerne lave en indsats hvor vi vil forstå hvorfor de unge mister interessen og motivationen, for efterfølgende at udvikle nye tilbud til målgruppen. Det bliver nedsat et landsdækkende ungeråd, hvor det er deres ord og meninger der bliver styrende for udviklingen af initiativerne for og til de unge taekwondoudøvere – udviklingskonsulenten har ansvaret for fremdriften ved at være tovholder samt facilitator til møderne og workshopsene.  Get2Sport: Taekwondo er en god ghettosport og der er gode erfaringer med at opstarte Get2Sport aktiviteter i klubberne. Vi vil styrke de nuværende indsatser ved at lave faglige fællesskaber for trænere og ledere samt sjove og sociale fællesskaber for børnene – alt dette på tværs af Get2Sport klubberne.  Derudover vil vi sammen med DIF-Get2Sport enheden, arbejde for at få flere klubber til at arbejde med Get2Sport, for at taekwondoen kan tage et endnu større socialt ansvar ved at tilbyde meningsfulde aktiviteter for børn og unge i boligbelastede områder.  Kampsport på tværs: Dansk Taekwondo Forbund er en del af en faglig netværksgruppe sammen med boksning, kick-boksning, judo og ju-jitsu, brydning, fægtning og karate. Her udvikler vi tilbud som går på tværs af forbundene/unionerne til vores klubber – det omhandler netværksmøder, klubudvikling med fokus på ledere og bestyrelser samt hjælpetræneruddannelser (1-2 træner).  Arbejdet med klubberne: Ovenstående indsatser skal ud i klubberne og derfor vil der være fokus på at alle initiativer bliver udført for, med og til klubberne, således at VI opnår den ønskede effekt. Udviklingskonsulenten vil være synlig i arbejdet med klubberne for at skabe relationer og resultater – klubbesøg er en vigtig indsats for samlet set at lykkes. |

|  |  |  |  |  |
| --- | --- | --- | --- | --- |
| **Procesmål** (Kvantitative) | | | | |
|  | **Juni 2022** | **December 2022** | **Juni 2023** | **December 2023** |
| Procesmål 1 – Ny aldersrelateret konkurrencestruktur til børn og unge | Samarbejde om revidering af konkurrencestruktur er indgået med DIF | Børn- og unge udvalg er nedsat og forankret i organisationen  - bestående af børnetrænere, ét bestyrelsesmedlem fra forbundet og udviklingskonsulent | Minimum to konkurrencer for børn og unge er gennemført med fokus på at få praksiserfaring med nye formater. | Analyse af tilbud til målgruppen er foretaget og en ny konkurrencestruktur til børn og unge er udviklet  Samarbejdsklubber til gennemførsel af første regionale børne- og ungestævner fundet |
| Procesmål 2- Attraktive ungemiljøer i klub og i forbund | Udvalg af minimum 5 personer bestående af unge (13-25-årige), som har en stemme i Forbundsbestyrelsen, er nedsat. | Minimum én workshop om ’fremtidens tilbud til unge taekwondoudøvere’ er afholdt med udvalget af unge  - faciliteret af udviklingskonsulent | Outputtet af workshoppen bliver præsenteret på repræsentantskabsmødet – herefter udarbejdes en ”strategi” for at skabe attraktive ungemiljøer i forbundet, i klubberne og måske på tværs af klubberne |  |
| Procesmål 3 – Get2Sport | Nye klubber er identificeret i samarbejde med DIF – Get2Sport | Get2Sport initiativ som kan styrke vidensniveauet blandt klubber og trænere er fundet.  Samtidig er der også identificeret et initiativ hvor Get2Sport børnene får gode oplevelser uden for egen klub – på tværs af klubber og på tværs af landet | Get2Sport initiativ er gennemført med minimum 60 % af Get2Sport klubberne |  |

|  |  |  |  |  |
| --- | --- | --- | --- | --- |
| **KAN udfyldes men SKAL ikke. Udfyldes senest ultimo 2023** | **Juni 2024** | **December 2024** | **Juni 2025** | **December 2025** |
| Procesmål 1 – Ny aldersrelateret konkurrencestruktur til børn og unge |  | Inden december 2024 er der afholdt minimum to konkurrencer i hver region (Hovedstaden, Sjælland, Nordjylland, Midtjylland, Sønderjylland og Fyn)  - Målet er ét regionalt børne- og ungestævne hver tredje måned fremadrettet |  |  |
| Procesmål 2 – Attraktive ungemiljøer |  |  |  |  |
| Procesmål 3 – Get2Sport |  |  |  |  |

De resterende procesmål forventes udformet efter statusmødet juni 2023, hvis de ikke udfyldes nu.

|  |  |  |  |  |
| --- | --- | --- | --- | --- |
| Spor budget  Her skal i beskrive udgifterne til sporet. Udgifterne hænger naturligt sammen med de hovedindsatser i vil iværksætte. | | | | |
| **Hovedposter i sporet** | **Budget 2022** | **Budget 2023** | **Budget 2024** | **Budget 2025** |
| Udviklingskonsulent | 420 | 420 | 420 | 420 |
| Klubmøder | 45 | 45 | 45 | 45 |
| Materialer og andet formålsstøttende til ny konkurrencestruktur | 25 | 50 | 50 | 30 |
| Aktivitetsmidler til ungegruppen | 35 | 10 | 10 | 30 |
| Get2Sport | 65 | 65 | 65 | 65 |
| Total støtte fra DIF til sporet årligt | 590 | 590 | 590 | 590 |
| Evt. egenfinansiering (ikke et krav) |  |  |  |  |

**Samlet økonomisk overblik for alle spor**

|  |  |  |  |  |
| --- | --- | --- | --- | --- |
| Samlet budget – Denne del skal kun udfyldes én gang for hvert specialforbund.  Her indsættes totalbeløbet pr. spor pr. år. Der kan varieres i den totale støtte fra DIF pr. spor år for år, men den samlede årlige støtte fra DIF skal være den samme år for år. | | | | |
| **Titel** | **Budget 2022** | **Budget 2023** | **Budget 2024** | **Budget 2025** |
| Spor 1 – Børn- og ungefastholdelse | 590 t.kr | 590 t.kr. | 590 t.kr. | 590 t.kr. |
| Spor 2 - Organisationsudvikling og kommunikation | 60 t.kr. | 60 t.kr. | 60 t.kr. | 60 t.kr. |
| Spor 3 – Talent og elite | 590 t.kr. | 590 t.kr. | 590 t.kr. | 590 t.kr. |
| Total støtte fra DIF årligt alle spor | 1.240.000 kr. | 1.240.000 kr. | 1.240.000 kr. | 1.240.000 kr. |